**Nemščina (NI1 – 7. razred)**

# **ŠTEVILO UR**

TEDENSKO: 2

LETNO: 70

**TEMATSKI SKLOPI:**

1. Predstavitev sebe in drugih
2. Števila do 100 in hobiji
3. Poimenovanje družinskih članov in opis družine
4. Poimenovanje živali in opis hišnega ljubljenčka
5. Poimenovanje držav in jezikov
6. Opis svojih prijateljev
7. Opis učiteljev
8. Poimenovanje šolskih predmetov
9. Poimenovanje šolskih potrebščin
10. Urnik

# **KRATEK OPIS PREDMETA:**

# Ta germanski jezik spoznavamo in se ga učimo na vseh jezikovnih ravneh in z vsemi spretnostmi, te pa so: pisanje, branje, govor in poslušanje. Sem spadata tudi usvajanje novega besedišča in slovnice. Vadimo komunikacijske strategije v obliki dialogov ter spoznavamo kulturne razlike. V prvem letu se naučimo predvsem osnovnih komunikacijskih strategij, kot so pozdraviti, vprašati po imenu in povedati od kod prihajamo. Učimo se o družinskih članih, hišnih ljubljenčkih, jezikih in državah, urniku, šolskih predmetih, naučimo se izražati koliko je ura, ter drugo.

**NAČINI PRIDOBIVANJA OCENE:**

* Pisno ocenjevanje znanja
* Ustno ocenjevanje znanja

**TRAJANJE**

1 leto

**CILJI, KI JIH ŽELIMO DOSEČI:**

* Usvajanje novega besedišča
* Razvijanje sposobnosti izražanja
* Urjenje v vseh štirih jezikovnih spretnostih: poslušanju, branju, govoru in pisanju
* Razvijanje pozitivnega odnosa do jezika
* Uporaba priročnikov, slovarjev, leksikonov in drugih virov.

**OPIS DELA PRI PREDMETU**

* Delo v dvojicah
* Skupinsko delo
* Individualno delo
* Frontalna oblika
* Razgovor
* Delo z besedilom
* Razlaga
* Projektno delo.

**POVEZAVA S PREDMETI:** GEO, TJA, SLO

**POSEBNE ZAHTEVE:**

Nemščina je, za razliko od angleščine, na začetni stopnji težja. To pa velja tudi za slovnico. A kljub vsem ustaljenim pravilom, ki jih nemški jezik ponuja, se posebnosti v pisavi in slovnici lahko naučimo. Za to pa je potrebna disciplina in delo, ki se pri tem izbirnem predmetu zahteva.

Toplo priporočam, da se tisti, ki jim prvi tuj jezik, torej angleščina, ne gre najbolje od rok, za nemščino ne odločijo. V nasprotnem primeru lahko pride do večjih težav tudi pri angleščini. Odločitev za ta izbirni predmet naj bo otrokova želja in zavedanje, da se bo moral učiti in delati.